### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens indstilling i overensstemmelse med erklæring fra Teknisk Udvalg af 8. december 2021 samt ændringsforslaget fra Socialdemokratiets, Socialistisk Folkepartis og Enhedslisten de Rød-Grønnes byrådsgrupper.

Venstres, Konservative Folkepartis og Danske Folkepartis byrådsgrupper kunne tiltræde indstillingen men ikke ændringsforslaget, de ønskede følgende mindretalsudtalelse medsendt:

"På vegne af Venstre, Det Konservative Folkeparti og Dansk Folkeparti vil vi gerne have mindretalsudtalelsen vedlagt sagen som sendes til Høring, således det fremgår i det materialer borgerne modtager.

Venstre, Det Konservative Folkeparti og Dansk Folkeparti kan ikke støtte op om ændringsforslaget fra SF som et flertal har valgt at støtte op om. Vi kan ikke sige ja til så markante, ikke belyste anbefalinger som vil sikre ideologien om at få bilerne ud af [adresse], vi mener at man sniger denne bilfjendske politik ind ad bagdøren. Forslagets konsekvens på de negative følger, på den i forvejen belastede infrastruktur er ikke bearbejdet og inddraget som resten af planen har været i en tidlig forproces.

Venstre, Det Konservative Folkeparti og Dansk Folkeparti kan desuden ikke støtte op om at fjerne biltrafikken fra [adresse] og [adresse], da dette vil medføre endnu større pres på strækningen [adresse] og [adresse] Alle som vil være de eneste tværgående infrastrukturer."

### Resumé

Forslaget til en vision for midtbyen er en udløber af beslutningsforslaget fra december 2018 fra Det Konservative Folkeparti, samt den efterfølgende forundersøgelse, der blev forelagt byrådet i efteråret 2020. På baggrund af forundersøgelsen gav byrådet Teknik og Miljø mandat til at udarbejde et forslag til visionen, der præsenteres nu.

Forslaget til visionen skal være en overligger for eksisterende strategier og politikker, der omhandler midtbyen, og samtidig sætte retning for nye initiativer og planlægning i midtbyen. Dermed bliver den byrådets fortælling om, hvordan midtbyen kan udvikle sig.

Den adresserer tendenser såsom byliv, handels- og adfærdsmønstre, tilgængelighed og social balance, klimaudfordringer- og mål, ønsker om en grønnere midtby med mere blåt, samt kultur- og fritidstilbud i kontinuerlig udvikling.

Fælles for visionens temaer er et særligt fokus på samskabelse og partnerskaber, som skal være bærende for de nye initiativer og muligheder, der skaber fremtidens midtby.

Visionen er baseret på de seks nedenstående temaer, som udfoldes i bilaget:

* Dyrk bykulturen
* Livet i midtbyen
* Naturen ind i midtbyen
* Mangfoldige handelsgader
* Velkommen i midtbyen
* Løft sammen

Forslaget til visionen hviler dels på forundersøgelsen fra 2019/2020 og den omfattende inddragelse af borgere, erhvervsliv og øvrige nøgleaktører i midtbyen, der blev gennemført i første halvår 2021.

### Sagens forløb

30-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-10-2021 Magistraten

Fremsendes til [adresse] Byråd med bemærkning, at Magistraten i mødet den 4. oktober 2021 anbefaler, at byrådet tiltræder Magistratsafdelingen for Teknik og Miljøs indstilling af 22. september 2021.

Det præciseres, at det også skal beskrives, hvor der er plads til byens udsatte.

 13-10-2021 [adresse]
Fremsendes til Teknisk Udvalg til behandling i henhold til beslutning i byrådets møde den 13. oktober 2021.
 08-11-2021 Teknisk Udvalg
Sagen blev udsat.
 08-12-2021 Teknisk Udvalg

Sarah Østergaard og Bobby Kristoffersen kunne tiltræde indstillingen i overensstemmelse med Magistratens anbefaling.

Mik Friis og Minna Olesen kunne tiltræde indstillingen med bemærkning om, at der følger forslag til ændringer.

Ragner Nielsen og Einer Larsen tog forbehold for drøftelse i gruppen.

Leif Olsen var forhindret i at deltage i udvalgets behandling af sagen.

 15-12-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens indstilling i overensstemmelse med erklæring fra Teknisk Udvalg af 8. december 2021 samt ændringsforslaget fra Socialdemokratiets, Socialistisk Folkepartis og Enhedslisten de Rød-Grønnes byrådsgrupper.

Venstres, Konservative Folkepartis og Danske Folkepartis byrådsgrupper kunne tiltræde indstillingen men ikke ændringsforslaget, de ønskede følgende mindretalsudtalelse medsendt:

"På vegne af Venstre, Det Konservative Folkeparti og Dansk Folkeparti vil vi gerne have mindretalsudtalelsen vedlagt sagen som sendes til Høring, således det fremgår i det materialer borgerne modtager.

Venstre, Det Konservative Folkeparti og Dansk Folkeparti kan ikke støtte op om ændringsforslaget fra SF som et flertal har valgt at støtte op om. Vi kan ikke sige ja til så markante, ikke belyste anbefalinger som vil sikre ideologien om at få bilerne ud af [adresse], vi mener at man sniger denne bilfjendske politik ind ad bagdøren. Forslagets konsekvens på de negative følger, på den i forvejen belastede infrastruktur er ikke bearbejdet og inddraget som resten af planen har været i en tidlig forproces.

Venstre, Det Konservative Folkeparti og Dansk Folkeparti kan desuden ikke støtte op om at fjerne biltrafikken fra [adresse] og [adresse], da dette vil medføre endnu større pres på strækningen [adresse] og [adresse] Alle som vil være de eneste tværgående infrastrukturer."